b'\n_START_ARTICLE_\nJohn F. Kennedy\n_START_SECTION_\nPersonal na Buhay\n_START_PARAGRAPH_\nAng kanyang mga magulang ay sina Joseph Kennedy, Sr. at Rose Fitzgerald. Ikalawa siya sa siyam na magkakapatid. Ikinasal siya kay Jacqueline Bouvier noong 1939. Mayroon silang apat na anak na may ngalang Arabella, Caroline, John Jr. at Patrick.\n_START_SECTION_\nKabataan at Edukasyon\n_START_PARAGRAPH_\nSi John Fitzgerald Kennedy ay isinilang sa 83 Kalye Beals, Brookline, Massachusetts noong 29 Mayo 1917, siya ay ang ikalawang anak ni Joseph Kennedy, Sr. at Rose Fitzgerald. Ang kanyang ina ay ang panganay na anak ni John "Honey Fitz" Fitzgerald na naging mayor ng Boston at tatlong beses nahalal sa Kongreso. Nanirahan siya sa Brookline sa loob ng sampung taon at nag-aral sa Paaralan ng Edward Devotion, Mababang Paaralan ng Noble at Greenough, at Paaralan ng Dexter hannggang sa ikaapat na baitang. Noong 1927, ay lumipat sila ng tirahan sa 5040 Abenida ng Kalayaan sa Riverdale, Bronx, New York, makalipas ang dalawang taon ay lumipat naman sila sa 294 Pondfield Road sa Bronx din. Kung saan naging miyembro siya ng Scout Troop 2.'